Geraldo Majella Agnelo

Geraldo Majella Agnelo (født 19. oktober 1933 i Juiz de Fora i Brasil, død 26. august 2023 i Londrina) var en brasiliansk katolsk prelat som virket i sitt hjemland Brasil som biskop og erkebiskop, i den romerske kurie, og var kardinal og erkebiskop av São Salvador da Bahia.

Liv og virke
Prest
Etter grunnleggende prestestudier ble Geraldo Majella Agnelo presteviet i juni 1957 av hjelpebiskop i São Paulo, Antônio Maria Alves de Siqueira. Han studerte så videre  Roma der han tok doktorgrad i liturgikk. Han bodde da på Pontifício Colégio Pio Brasileiro. Etter en kortere periode med vanlig menighetsarbeid ble han engasjert i forskjellige ledelses- og undervisningsverv: Han var direktør for det filosofiske seminar i Aparecida, professor og spiritual ved presteseminaret i Ipiranga, professor for liturgivitenskap og sakramentslære ved det teologiske institutt Pius XI og rektor ved Maria- Himmelopptagelses-presteseminaret.

Biskop av Toledo i Brasil
Fra 1978 til 1983 var han biskop av Toledo i Brasil. Han ble bispeviet 6. august 1978 av kardinal Paulo Evaristo Arns, O.F.M. erkebiskop av São Paulo; medkonsekrerende var erkebiskop Benedito de Ulhôa Vieira av Uberaba i Minas Gerais, og hjelpebiskop Angélico Sândalo Bernardino i São Paulo.

Erkebiskop av Londrina
Pave Johannes Paul II utnevnte ham til erkebiskop av Londrina den 4. oktober 1982. 

Kurieerkebiskop
Den 16. september 1991 utnevnte Johannes Paul II ham til sekretær for  Kongregasjonen for sakramentene og gudstjenesten i Vatikanet. 

Erkebiskop av São Salvador de Bahia
Etter åtte år i Roma ble han den 13. januar 1999 utnevnt til erkebiskop av Brasils eldste bispedømme, erkebispedømmet São Salvador da Bahia.

Kardinal
Den 21. februar 2001 ble han kreert til kardinalprest av pave Johannes Paul II, og tildelt San Gregorio Magno alla Magliana Nuova som tittelkirke. I desember 2006 utnevnte pave Benedikt XVI ham til en av de tre presidentene for den 5. generalforsamling for de latinamerikanske og karibiske bispekonferanser som ble avholdt i Aparecida i 2007

Emeritert
Den 12. januar 2011 innvilget pave Benedikt XVI hans aldersbetingede avskjedssøknad embetet som erkebiskop av São Salvador da Bahia. Hans etterfølger ble erkebiskop Murilo Sebastião Ramos Krieger C.S.J.

Etter at pave Benedikt XVI trakk seg tilbake, deltok kardinal Agnelo på 2013-konklavet som valgte hans etterfølger, pave Frans.

Kardinal Agnelos helse ble klart dårligere etter at han fikk hjerneslag i desember 2022. Han døde i Londrina den 26. august 2023 i en alder av 89 år. Hans gravsted er i krypten til Sagrado Coração de Jesus-katedralen der.

 Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1767
 Kardinal Pietro Francesco Galleffi (1770-1837) *1819
 Kardinal Giacomo Filippo Fransoni (1775-1856) *1822
 Kardinal Carlo Sacconi (1808-1889) *1851
 Kardinal Edward Henry Howard of Norfolk (1829-1892) *1872
 Kardinal Mariano Rampolla del Tindaro (1843-1913) *1882
 Kardinal Rafael Merry del Val y Zulueta (1865-1930) *1900
 Erkebiskop Leopoldo Duarte e Silva (1867-1938) *1904
 Biskop Paulo de Tarso Campos * (1895-1970 *1935
 Kardinal Agnelo Rossi (1913-1995) *1956
 Kardinal Paulo Evaristo Arns, O.F.M. (1921-2016) *1966
 Kardinal Geraldo Majella Agnelo (1933-) *1978agnelo, lest 16. juni 2022

 Referanser 

 Eksterne lenker 
 Biografi – katolsk.no
 The Cardinals of the Holy Roman Church

Kategori:Brasilianske kardinaler
Kategori:Brasilianske katolske biskoper
Kategori:Brasilianske katolske biskoper i den romerske kurie
Kategori:Personer fra Juiz de Fora
Kategori:Linjen Rebiba